|  |  |
| --- | --- |
| Møtereferat | Oppvekst og levekår  Auglend skole  Postadr.: Hjalmar Johansens g. 32, 4019 Stavanger  Besøksadr.: Hjalmar Johansensgt. 32  Telefon: 51905600 Faks: 51905601  E-post:  www.stavanger.kommune.no  Org.nr.: NO 964 965 226 |

|  |  |
| --- | --- |
| Gruppe: FAU |  |
| Møtested: Auglend skole |  |
| Dato: 10.05.2023. 20.00- 21.30 |  |
| Deltakere: FAU-representanter, rektor, avdelingsleder 5.-6. trinn |  |
| Kopi til: |  |

|  |  |
| --- | --- |
| Sak nr.: |  |
| 46 22/23 | **Godkjenning av referat 19.04.2023.** |
| 47 22/23 | **Godkjenning av møteinnkalling.** |
| 48 22/23 | **Møte med rektor og avdelingsleder for 5. og 6. trinn ved Auglend skole:**   1. **Rektor redegjør for skolens satsingsområder for 23/24**  * **Inkludering:** Kvalitetsplanen fra Stavanger kommune fokuserer på at alle elever skal få fullverdig skoletilbud i fellesskapet. Spesialundervisning funger ikke etter hensikten. Det legges opp til endringer i skolesystemet, blant annet legges en del Stolt-plasser ned. * **Sykefravær:** Det er økende sykefravær i grunnskolen etter pandemien. Dette gjelder også for Auglend. Skolens grep: jobbe med arbeidsmiljøet, og oppfølging av de som er korttids- eller langtidssyke. * **Videreutvikling og arbeid med paragraf 9a og styrket skoleledelse.**   Arbeidsmåte som før: Kompetanseheving på området – utvikle kjennetegn på god praksis av personalet gjennom PUG (pedagogisk utviklingsgruppe, referents bemerkning) og ved behov gjennom FAU/SU/elevråd.  **2. Budsjett 2023 v/avdelingsleder**  - Skoens samlede budsjett er på 55 457 000. Hoveddelen av midlene går til lønn og sosiale kostnader (36 442 000).  - HØ har budsjett på 9 932 000 kr. Avdelingen har i år 14 elever, pluss 5 på deltid. - Skolen fikk kjøpt inn en del nye skolebøker i fjor, pga refusjoner for sykemeldinger. - Sykemeldinger, både for kort- og langtidsfravær, har vært en utfordring.   1. **Elevundersøkelsen**   Undersøkelsen ble foretatt på 6. og 7. trinn. Resultatene sammenlignes med skolene i Stavanger og landsgjennomsnitt.   * 6 trinn: Auglend scorer jevnt over bra på alle indikatorer. Litt under gjennomsnittet på læringskultur. * 7. Trinn: Auglend scorer bedre eller likt med landsgjennomsnittet på alle indikatorer. * Mobbing: Dette er skilt ut som eget punkt, fordi Elevundersøkelsen på landsbasis viser alarmerende høye tall. På Auglend er mobbetallene lave på 7.trinn, mens de ligger over gjennomsnittet på 6. trinn. I undersøkelsen svarer for mange at de mobbes av andre elever, ikke ansatte på skolen. For å kartlegge 6.klasse, har avdelingsleder og lærere hatt samtaler med elever på trinnes. Alle elevene har svar på skriftlige spørsmål om mobbing. Det viser seg at en del elever tenkte tilbake i tid når de svarte på elevundersøkelsen, eller på enkelthendelser her og nå.  1. **Chromebook**   Bakgrunnen for saken, er at FAU tidligere i år signaliserte at det vil være verdifullt å kunne ha en diskusjon med rektor angående bruk av Chromebook i 3. og 4. klasse.  - Rektor kan fortelle at oppstart for bruken på 1. trinn følger retningslinjer fra Stavanger kommune. - Skolens forslag om hjemlån: Det skal i fremtida informeres om Chromebook på høstens foreldremøter for 3. trinn. Elevene får ikke med seg maskinen hjem før foreldremøtet er gjennomført. - Rektor vil gjerne ha innspill fra FAU på om foreldrene føler behov for digital opplæring med tanke på sikkerhet? (Personvern, passord, brannmur, nettverk på skolen versus hjemme osv.) Hvilken form skal i så fall denne opplæringa ha?  FAU diskuterer dette videre på møtet i juni.   1. **Overnattingstur**   Bakgrunnen for saken, er at FAU lurer på hvordan skolen stiller seg til  følgende kompetansemål i kroppsøving for 7. klasse; «gjennomføre  overnattingstur og reflektere over egne naturopplevelser.  - Svaret fra rektor er at det var et lignende mål i den gamle læreplanen.  Stavanger kommune besluttet at dette kompetansemålet IKKE skulle  følges i kommunen, på grunn av økonomi. Skolene har ikke fått noen  kontrabeskjed nå etter den nye lærerplanen.  - Saken er drøftet på bydelsmøter og i ledersamlinger. - Når klasser likevel reiser på tur gjennom foreldreinitiativ, er det viktig å være klar over at skolen ikke har noe ansvar om det skulle skje noe. |
| 49 22/23 | **Oppsummering av årets vårmarsj.**  Utsatt til neste møte pga. behov for tid til å planlegge 17.mai. |
| 50 22/23 | **Orienteringssak fra SU** Ingen saker |
| 51 22/23 | **Orienteringssak SMU** Ingen saker. |
| 52 22/23 | **Status for 17. mai.** Se sak **55** |
| 53 22/23 | **Støtte til klassetur - Har alle 7. klassene fått støtte?** Ett positivt og ett negativt svar. Alle klassene får støtte, men i alle fall den ene har ikke fått utbetalt enda. |
| 54 22/23 | **Eventuelt.**   * Hvordan går det med den leksereduserte skolen? Bør tas opp neste skoleår? Drøftes på juni-møtet. * Ekstramøte for FAU i juni. Komiteene må finne ut hva som er viktig for neste års FAU. Før møtet – høre i klassene hva foreldre på 3. trinn trenger å vite om Chromebook |
| 55 22/23 | **Komitearbeid.**  Alle jobbet med 17.mai.   * 2. klasse: Foreldrene har ansvar for å sette ut bord og stoler om morgenen, rydde etter arrangementet, og komme med kaker. - Vi har nok folk på områder. - Kakene leves ved 5./6.-klasse paviljongen. Enten dagen før klokka 18, eller mellom 7.30 og 14.00 samme dag. - Sigmund er til stede om morgenen og kan «dirigere» hvor ting settes ut. * 6. Klasse: Foreldrene har ansvar for å stå på lekepostene, og også stå i kiosk. - Det skal være nok folk til alle oppgavene, et par usikkerhetsmomenter i den ene klassen. - Aktivitetene blir spiker-oppgaven, trehjulsykkelløp, kaste på boks, potetløp og sekkeløp. Sigmund kjøper inn spiker og striesekker, mens 6B ordner med poteter og spiseskjeer. * Premier - FAU-representantene fra 6.klasser kjøper inn premier, f.eks. godteri. - Det ligger igjen noen Kiwi-premier fra i fjor på lageret. - Kjenner noen til bedrifter som vil sponse? - Bøtter nok. |

På vegne av FAU-styret,

Anja Heldal